གསུང་འབུམ་པོད་ལྔ་པ།
ངང་ལས་པཾ་ལས་པདྨ་འདབ་མ་སྟོང་དང་ལྡན་པའི་ལྟེ་བར་ཨ་ལས་ཟླ་བའི་དཀྱིལ་འཁོར་
གྱི་དབུས་སུ་ཁྱེད་རང་རྣམས་ཀྱི་ཤེས་པ་དྷཱིཿཡིག་ཉི་མའི་མདོག་ཅན་སོགས་ནས་ཡིད་ཀུན་
ཏུ་བཟང་པོ་ཞེས་པའི་བར་སྒྲུབ་ཐབས་ལྟར་ལ་ཚིག་ཅུང་ཟད་བསྒྱུར། སློབ་དཔོན་གྱི་ཐུགས་
ཀའི་ཧཱུྃ་ལས་འོད་ཟེར་འཕྲོས་པས་རང་བཞིན་གྱི་སོགས་ནས་ཨོཾ་བཛྲ་གྷ ཎྜེེ་ཧོཿབར་ཡང་
སྒྲུབ་ཐབས་ལྟར་བྱ།

སྔགས་བཟླ་བའི་རྗེས་གནང་ནི། ཁྱེད་རང་རྣམས་ཀྱི་སྙིང་གར་ཉི་མའི་དཀྱིལ་འཁོར་
གྱི་སྟེང་དུ་ཧཱུྃ་ཡིག་གཅིག་གསལ་བཏབ་ནས། སློབ་དཔོན་ལ་མོས་གུས་བྱས་པས་སློབ་
དཔོན་གྱི་ཐུགས་ཀ་ནས་སྔགས་ཕྲེང་བྱུང༌། ཞལ་ནས་འཐོན་ཏེ་ཁྱེད་རང་རྣམས་ཀྱི་ཞལ་དུ་
ཞུགས།
ཐུགས་ཀའི་ཧཱུཾ་ཡིག་གི་མཐར་འཁོད་པའི་མོས་པ་དང་བཅས་ཏེ་སྔགས་འདི་
རྣམས་ཀྱི་རྗེས་ཟློས་ལན་གསུམ་རེ་མཛོད། ཨོཾ་ཡ་མ་རཱ་ཛ་སོགས་ལན་གསུམ་དང༌། ཧྲཱིཿདྷཱིཿ
ཙམས་ཀྱི་རྗེས་ཟོས་ལན་ག
གསུམ། ཡ་མཱནྟ་ཀ་གསུམ། སློབ་དཔོན་ལ་དྲིན་ལན་དུ་མེ་ཏོག་གཏོར་ཏེ་འདིའི་རྗེས་ཟློས་
ལན་གསུམ་མཛོད། བཅོམ་ལྡན་འདས་བདག་སོགས་ནས་སློབ་དཔོན་གྱིས་མེ་ཏོག་གི་ཕྲེང་
བ་སྔགས་སུ་བྱིན་གྱིས་བརླབས་ཏེ་ཁྱེད་རང་རྣམས་ཀྱི་སྤྱི་བོར་བཞག་པའི་མོས་པ་མཛོད།
བཅོམ་ལྡན་འདི་ལ་སོགས་ལན་གསུམ། ཞེས་པ་སྔགས་བཟླས་པའི་རྗེས་གནང་དང་། ལྷའི་
ང་རྒྱལ་དང་མ་བྲལ་བའི་སྒོ་ནས་ཞེན་མེད་ཀྱི་ཚུལ་དུ་ལྷ་ལ་མཆོད་ན་བདེ་སྟོང་ཟུང་འཇུག་
གི་མཆོད་པར་འགྱུར་ཞེས་ཤེས་པའི་ཆེད་དུ་མཆོད་པའི་རྗེས་སུ་གནང་བ་ནི། སྡུག་པའི་
གདོང་དུ་སོགས་ནས་གཟི་ཅན་འགྱུར་ཞེས་གསུངས་པ་ལྟར། དེང་ཕྱིན་ཆད་སྤྱོད་ལམ་
ཐམས་ཅད་མི་དགེ་བ་དང༌། ལུང་མ་བསྟན་མ་ཡིན་པ། ལྷ་མཆོད་པའི་བསམ་པས་ཟིན་

པར་གྱིས་ཤིག་པའི་དོན་ཡིན་ལགས།
མཐར་ཐུག་མཆོག་གི་དངོས་གྲུབ་སྒྲུབ་པ་ལ་བརྟུལ་ཞུགས་ཁྱད་པར་ཅན་དགོས་སོ་
ཞེས་ཤེས་པའི་ཆེད་དུ་བརྟུལ་ཞུགས་ཀྱི་རྗེས་སུ་གནང་བ་ནི། མཆོག་གི་སོགས་ནས་དངོས་
182

རྡོ་རྗེ་འཇིགས་བྱེད་རྭ་ལུགས་ཀྱི་དབང་གི་མཚམས་སྦྱོར་མདོར་བསྡུས་ཐོས་པ་དོན་ལྡན།

གྲུབ་སྒྲུབས་ཞེས་གསུངས་ཏེ་གཤིན་རྗེའི་གཤེད་ཀྱི་བརྟུལ་ཞུགས་སྤྱོད་པས་མཆོག་སྒྲུབ་
ཤིག་ཅེས་པའི་དོན་ཡིན་ལགས། བརྟུལ་ཞུགས་དང་ལྡན་པ་ལ་དམ་ཚིག་ཁྱད་པར་ཅན་
སྲུང་དགོས་སོ་ཞེས་ཤེས་པའི་ཆེད་དུ་དམ་ཚིག་གི་རྗེས་སུ་གནང་བ་ནི། ཇི་ལྟར་སོགས་
ནས་བཞིན་དུ་སྲུངས་ཞེས་གསུངས་པའི་དོན་དབང་བསྐུར་བ་ལ་ལེགས་པར་ཐོབ་ནས།
བསྲུང་རྒྱུའི་དམ་ཚིག་ནི་སོ་སོར་ཐར་པའི་སྡོམ་པ་དང༌། བྱང་སེམས་ཀྱི་སྡོམ་པ་རྣམས་ལ་
བསྲུང་བསྡམ་བྱ་བ་དང་། ཁྱད་པར་དུ་ཤ་ལྔ་དང་བདུད་རྩི་ལྔ་རྣམས་བསྟེན་པ་དང༌། དེ་ལས་
གཞན་པའི་དམ་ཚིག་གང་ཞེ་ན། དཀོན་མཆོག་གསུམ་ལ་གནོད་པའི་གདུག་པ་ཅན་འཁྲུལ་
འཁོར་གྱིས་གསད་པར་བྱ་བ་དང་། ལས་ཀྱི་ཕྱག་རྒྱ་བསྟེན་པར་བྱ་བ་དང་།
སེར་སྣ་ཅན་
གྱི་ནོར་བླང་བ་དང་། སེམས་ཅན་གྱི་དོན་དུ་འགྱུར་ན་རྫུན་སྨྲ་བ་ལ་སོགས་པའི་སྡོམ་པ་དང་
ཨ་ར་བླ་ལ་བ་དང་། སེམས་ཅན་གྱི་དན་དུ་འགྱུར་ན་རྫུན་སྨྲ་བ་ལ་སོ
དམ་ཚིག་ལ་བསྲུང་སྡོམ་གྱིས་ཤིག་ཅེས་པའི་དོན་ཡིན་ལ། དམ་ཚིག་བསྲུང་བའི་སློབ་མ་
ལ་ཆོས་བཤད་པའི་སྒོ་ནས་སེམས་ཅན་གྱི་དོན་གྱིས་ཤིག་ཅེས་ཤེས་པའི་ཆེད་དུ་སློབ་
དཔོན་གྱིས་རྐང་པ་གཉིས་ཀྱི་འོག་ཏུ་འཁོར་ལོ་སོགས་ནས་གང་བར་གྱིས། དེ་ལྟར་ཆོས་
བཤད་པ་དེ་ཡང་གནས་སྐབས་སུ་གདུལ་བྱ་སོ་སོའི་བསམ་པ་དང་མཐུན་པར་ཐེག་པ་
གསུམ་པོ་གང་ལ་གང་འདུལ་སྟོན་དགོས་ཀྱང་མཐར་ཐུག་དེ་བཞིན་གཤེགས་པ་རིགས་
ལྔ་དང་འབྲེལ་བའི་ཆོས་རྡོ་རྗེ་ཐེག་པ་སྟོན་དགོས་ཤིང་ཆོས་སྟོན་པ་དེ་རྣམས་ཀྱང་ལྷའི་ང་
རྒྱལ་དང་མ་བྲལ་བར་དགོས་སོ་ཞེས་ཤེས་པའི་ཆེད་དུ་སྤྲུལ་བཤད་ཀྱི་རྗེས་སུ་གནང་བ་ནི།
རིགས་ལྔ་སོ་སོའི་ང་རྒྱལ་དང་ལྡན་པའི་སྒོ་ནས་ཕྱག་རྒྱ་རྣམས་མཛད་པར་ཞུ། འཇིག་རྟེན་
ཁམས་ནི་མ་ལུས་པ་སོགས་ནས་སྣ་ཚོགས་འཁོར་ལོ་རབ་ཏུ་བསྐོར། དེ་ལྟར་ན་སེམས་
ཅན་ཐམས་ཅད་ལ་ཆོས་ཀྱི་འཁོར་ལོ། རྡོ་རྗེའི་འཁོར་ལོ། རིན་ཆེན་འཁོར་ལོ། པདྨའི་
འཁོར་ལོ། སྣ་ཚོགས་འཁོར་ལོ་རྣམས་བསྐོར་ལ་སེམས་ཅན་ཐམས་ཅད་ལ་ཆོས་ཀྱི་དུང་
བུས། སྒྲ་སྒྲོགས། བཤད་པར་གྱིས་ཤིག་ཅེས་པའི་དོན་ཡིན། དེ་ལྟར་སེམས་ཅན་གྱི་དོན་
183

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་ལྔ་པ།

བྱེད་པ་ལ་ཕྲིན་ལས་བཞི་དགོས་པས། ཁྱེད་རྣམས་ཀྱི་ཕྱག་གཡས་སུ་སྣ་ཚོགས་རྡོ་རྗེ་གཏད་
དེ་ཕྲིན་ལས་བཞིའི་རྗེས་སུ་གནང་བར་བྱིན་པར་མོས་པ་མཛོད། ཞི་བའི་སོགས་ནས་དབབ་
པར་བྱ། ཞེས་གསུངས་པའི་དོན་ཞི་རྒྱས་དབང་དྲག་གི་སྒོ་ནས་སེམས་ཅན་གྱི་དོན་གྱིས་
ཤིག་ཅེས་པའི་དོན་ཡིན། ཕྲིན་ལས་བཞིའི་སྒོ་ནས་སེམས་ཅན་གྱི་དོན་བྱེད་པ་ལ་མ་རིག་པ་
ཚར་བཅད་དགོས་པས། ཁཾ་ལས་སྐྱེས་པའི་རལ་གྲི་ཁྱེད་རང་གི་ཕྱག་གཡས་སུ་བྱིན་ཏེ།
དྲག་པོའི་རྗེས་སུ་གནང་བ་བྱིན་པར་མོས་པ་མཛོད། སངས་རྒྱས་སོགས་ནས་ཁངྒ་ཧཱུྃ། ཞེས་
གསུངས་པ་ལྟར་མ་རིག་པ་སྟེ་རྨོངས་པའི་བདུད་ལས་རྒྱལ་བར་གྱིས་ཤིག་ཅེས་པ་ནི་དྲག་
པོའི་རྗེས་སུ་གནང་བ་ཡིན།
དེ ་ལྟར་ཐ་མ་ཞི་སོ གས་ཀྱི ་ལས་མཐར་ཕྱི ན་ནས་སེ མས་ཅན་གྱི ་དོ ན་བྱེ ད་པ་ལ་
དངོས་གྲུབ་སྒྲུབ་པའི་རྗེས་སུ་གནང་བ་ནི། རལ་གྲི་སོགས་ནས་སྒྲུབ་པར་གྱིས་ཞེས་
གསུངས་པའི་དོན་ཐུན་མོང་གི་དངོས་གྲུབ་གྲུབ་ཆེན་བརྒྱད་ནི། རལ་གྲི་ཁར་བཅུག་ནས་
ནམ་མཁའ་ལ་འགྲོ་བ་དང་། མིག་ལ་མིག་སྨན་བྱུགས་པས་འཇིག་རྟེན་གསུམ་མཐོང་བ་
དང་། ས་འོག་གི་གཏེར་གྱི་བུམ་པ་བཏོན་ནས་ཅི་འདོད་པའི་དངོས་གྲུབ་སྟེར་བ་དང་།
རྐང་པ་ལ་རྫས་བྱུགས་པས་མྱུར་དུ་བགྲོད་པར་བྱེད་པའི་རྐང་མགྱོགས་དང༌། རིལ་བུ་ཁར་

བཅུག་ནས་སུ
ས་ཀྱང་མི་མཐོང་ཞིང་གནོད་སྦྱིན་ལྟར་འདོད་པའི་གཟུགས་སུ ་བསྒྱུར་བ་
དང༌། ཐིག་ལེ་དཔྲལ་བར་བྱས་པས་བདག་སུས་ཀྱང་མི་མཐོང་བ་དང༌། ཚེ་ཉི་ཟླ་ལྟར་
གནས་པ་དང་། ལུས་ལོ་བཅུ་དྲུག་ལོན་པ་དང་འདྲ་བ་དང༌། ལྕགས་དང་ཟངས་གསེར་དུ་
བསྒྱུར་བ་སྟེ་གསུམ་པོ་ལ་བཅུད་ལེན་ཞེས་བྱ་སྟེ་ཚེ་དང་ལུས་དང་ལོངས་སྤྱོད་ཀྱི་བཅུད་
ལེན་དང་། བུ་མོ་དམ་པ་དགུག་པ་ནི་གནོད་སྦྱིན་མོ་སྒྲུབ་པའི་སྒོ་ནས་རང་གཞན་ལ་ཕན་
པར་གྱིས་ཤིག་ཅེས་པའི་དོན་ཡིན། གུར་ལས། ཤཱཀྱ་ཐུབ་པ་རང་བསྒྱུར་ནས། །སློབ་མ་
ཆེན་པོ་ལུང་བསྟན་བྱ། །ཞེས་གསུངས་པས་ལུང་བསྟན་པ་ནི། བླ་མ་ཤཱཀྱ་ཐུབ་པའི་རྣམ་

184

རྡོ་རྗེ་འཇིགས་བྱེད་རྭ་ལུགས་ཀྱི་དབང་གི་མཚམས་སྦྱོར་མདོར་བསྡུས་ཐོས་པ་དོན་ལྡན།
པར་འཕོས་སོགས་ནས་མཐུ་ཡིན་ནོ། །
དབུགས་དབྱུང་བ་ནི། འདོད་ཆགས་བྲལ་བ་སོགས་ནས་ཧཱུྃ་ཕཊ། དེའི་དོན་ནི་དད་
པ་ཆེན་པོས་ལྷ་དང་བླ་མ་ལ་ཆགས་པ།
སྙིང་རྗེ་ཆེན་པོས་སེམས་ཅན་གྱི་དོན་ལ་ཆགས་པ།
ཤེས་རབ་ཆེན་པོས་ཆོས་ཀྱི་དེ་ཁོ་ན་ཉིད་ལ་ཆགས་པ་སྟེ་འདི་གསུམ་དང་བྲལ་བ་ལས་སྡིག་
ཆེ་བ་མེད་པས། འདི་གསུམ་དང་མ་བྲལ་བ་ལ་བསླབ་པར་གྱིས་ཤིག་ཅེས་པའི་དོན་དང་།
སྔགས་དང་སོགས་ནས། བསྲུང་བར་མཛད་ཅེས་གསུངས་པའི་དོན་ཁྱེད་རྣམས་སྔགས་
དང་རྒྱུད་དང་། མན་ངག་འཛིན་པའི་རྡོ་རྗེ་སློབ་དཔོན་ཆེན་པོར་སངས་རྒྱས་དང་བྱང་ཆུབ་
སེམས་དཔའ་ཐམས་ཅད་དང་དཀྱིལ་འཁོར་གྱི་ལྷ་ཚོགས་རྣམས་ཀྱིས་མཐུན་པར་གསུངས་
ཤིང་བུ་སྡུག་པ་ལྟར་ཡོངས་སུ་དགོངས་པའི་ཕྱིར། དེང་ཕྱིན་ཆད་སེམས་ཅན་རྣམས་ལ་སྙིང་
བརྩེ་བའི་སྒོ་ནས་རྡོ་རྗེ་སློབ་དཔོན་གྱི་ལས་སུ་བྱ་བ་རྣམས་ཚུལ་བཞིན་དུ་སྒྲུབས་ཏེ་སེམས་
ཅན་གྱི་དོན་རྒྱ་ཆེན་པོ་གྱིས་ཤིག །
གཟེངས་བསྟོད་པ་ནི། དེ་རིང་སོགས་ནས་ད་གྱུར་ཏོ། །ཞེས་གསུངས་པའི་དོན་
རྙེད་པའི་མཆོག་ཁྱེད་རྣམས་ཀྱི་དལ་འབྱོར་མི་ལུས་རིན་པོ་ཆེ་ཐོབ་ཅིང་། རྟེན་དེ་ལ་བརྟེན་
ནས་སྙིང་པོ་བདེ་བ་ཆེན་པོ་ལེན་ཅིང་འཛིན་པའི་དཀྱིལ་འཁོར་དུ་ཞུགས་ཤིང་མཐོང་བ་ལ་
བརྟེན་ནས་སྡིག་པ་ཀུན་ལས་ངེས་པར་གྲོལ་ནས་རྡོ་རྗེ་འཆང་གིིས་ཏེ། མི་གནས་པའི་མྱ་
ངན་ལས་འདས་པ་ཕྱག་ན་རྡོ་རྗེའི་བདག་ཉིད་ཅན་དུ་འགྱུ ར་ཅེས་པའི་དོན་ཡིན་ལགས།
དེ་ལྟར་ན་ཕྱི་དབྱིབས་ཀྱི་སོགས་འདྲའོ། །དེ་རྣམས་ཀྱིས་བུམ་དབང་འཁོར་དང་བཅས་པ་
སོང་ནས་གསང་དབང་ཞུ་བའི་ཡོན་དུ་མཎྜལ་འབུལ༴ གསོལ་བ་འདེབས་པ་འདིའི་རྗེས་

ལན་གསུམ་མཛད། བྱང་ཆུབ་ས
ནས་བྷ་གའི་དཀྱིལ་འཁོར་མ་མཐོང་བའི་མཚོན་བྱེད་དུ་ཨོཾ་ཨཱཿཧཱུྃ་ཞེས་གསུང་ཞིང་མིག་
ཟློས་ལན་གསུམ་མཛོད། བྱང་ཆུབ་སོགས་ནས་སྩལ་དུ་གསོལ། ཞེས་གསོལ་བ་བཏབ་
རས་རྣམས་འཆིང་བར་ཞུ། སློབ་དཔོན་གྱིས་བདུད་རྩི་ལུས་ལ་གཏོར་ཏེ་བསྲུང་བར་བྱས་
185

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་ལྔ་པ།
པའི་མོས་པ་མཛོད། ཨོཾ་ཨཱཿཧཱུྃ་ཞེས་བརྗོད་ཅིང་གཏོར། དེ་ནས་དམིགས་པ་འདི་བཞིན་དུ་

མཛོད།
བླ་མ་རང་སྣང་གི་ཡུམ་དང་བཅས་པ་ཡབ་ཡུམ་སྙོམས་པར་ཞུགས་པ་ལས་བྱུང་
བའི་བདེ་བའི་སྒྲས་ཕྱོགས་བཅུའི་སངས་རྒྱས་ཐམས་ཅད་སྤྱན་དྲངས་ཏེ་ཡབ་ཀྱི་ཞལ་དུ་
ཞུགས།
ཐུགས་ཀར་འོད་དུ་ཞུ་བ་གསང་གནས་ནས་བྱུང་བའི་བྱང་ཆུབ་ཀྱི་སེམས་དེ་སློབ་
དཔོན་ཉིད་ཀྱིས་བྱིན་པར་མོས་པ་གྱིས་ཤིག་ཅེས་དང༌། དངོས་སུ་བདུད་རྩི་བྱིན་ཏེ། བཏུང་
བ་རིན་ཆེན་སོགས་ནས་ཆུ་འཐུངས་ཤིག །ཅེས་པས་བྱིན་པ་ཁྱེད་རང་གིས་མྱངས་པས་
ལུས་ཐམས་ཅད་གང་ཞིང་ངག་གི་དྲི་མ་དག་ནས་འདོད་ཆགས་གཤིན་རྗེ་གཤེད་དུ་གྱུར་
པར་བསྒོམས་ལ་ཨ་ཧོ་སུ་ཁཾ་ཞེས་གསུངས་ཤིག །དེ་གསང་དབང་གི་དངོས་གཞི་ཡིན།
དབང་དེ་ཐོབ་པའི་བརྡར་ཨོཾ་ཨཱཿཧཱུྃ་ཞེས་གསུང་ཞིང་མིག་རས་རྣམས་འགྲོལ་བར་ཞུ།
དེ་ལྟར་ན་བྷ་གའི་དཀྱིལ་འཁོར་དུ་སོགས་ནས་ཡིན་ནོ། །

སླར་ཡང་ཤེས་རབ་ཡེ་ཤེས་ཀྱི་དབང་ཞུ་བའི་ཡོན་དུ་མཎྜལ་འབུལ་བར་ཞུ། གསོལ་
བ་འདེབས་པ་འདིའི་རྗེས་ཟློས་ལན་གསུམ་མཛོད། བྱང་ཆུབ་སོགས་ནས་གསོལ། ཞེས་
གསོལ་བ་བཏབ་ནས་ཀུན་རྫོབ་བྱང་ཆུབ་སེམས་ཀྱི་དཀྱིལ་འཁོར་མ་མཐོང་བའི་མཚོན་
བྱེད་དུ་ཨོཾ་ཨཱཿཧཱུྃ་ཞེས་གསུང་ཞིང་མིག་རས་རྣམས་འཆིང་བར་ཞུ། སློབ་དཔོན་གྱིས་བདུད་
རྩི་ལུས་ལ་གཏོར་ཏེ་སྲུང་བར་བྱས་པའི་མོས་པ་མཛོད། ཨོཾ་ཨཱཿཧཱུྃ་ཞེས་སྔར་བཞིན་དང་།
སློབ་དཔོན་གྱི་ཐུགས་ཀ་ནས་མཚན་ཉིད་དང་ལྡན་པའི་རིག་མ་ཞིག་སྤྲུལ་ཏེ་ཁྱེད་རང་
རྣམས་ལ་གཏད་པའི་མོས་པ་མཛོད། གཟུངས་མ་སོགས་ནས་མྱང་བར་གྱིས། ཞེས་པས་
བྱིན་པ་དེས་ཁྱེད་རྣམས་གསང་བའི་ཀུན་ཏུ་སྦྱོད་བ་རྣམས་ཀྱི་སྣོད་དང་ལྡན་མི་ལྡན་བརྟག་
པའི་སླད་དུ་དྲི་བ་བྱས་པར་མོས༴བཤང་གཅི་སོགས་ནས་སྤྲོ་གྱུར་ཏམ། ཞེས་དྲི་བ་བྱས་པ་
ལ་ལན་བཏབ་པར་མོས་ཏེ་འདིའི་རྗེས་ཟློས་མཛོད། ཅི་གསུང་དམ་ཚིག་བསྟེན་པ་ནི། ལྷ་
མོ་བདག་ནི་སྤྲོ་གྱུར་ཏོ། །ཞེས་ལན་བཏབ་པས། ལྷ་མོ་དེ་སོགས་ནས་ཉམས་སུ་མྱོང་བར་
186

རྡོ་རྗེ་འཇིགས་བྱེད་རྭ་ལུགས་ཀྱི་དབང་གི་མཚམས་སྦྱོར་མདོར་བསྡུས་ཐོས་པ་དོན་ལྡན།
མོས་པ་གྱིས། དེ་ཤེས་རབ་ཡེ་ཤེས་ཀྱི་དབང་གི་དངོས་གཞི་ཡིན། དབང་དེ་ཐོབ་པའི་བརྡར་
ཨོཾ་ཨཱཿཧཱུྃ་ཞེས་གསུང་ཞིང་མིག་རས་རྣམས་འགྲོལ་བར་ཞུ། དེ་ལྟར་ན་སོགས་ནས་ཡིན་ནོ། །
སླར་ཡང་དབང་བཞི་པ་ཞུ་བའི་ཡོན་དུ་མཎྜལ་ཞིག་འབུལ་བར་ཞུ། གསོལ་བ་
འདེབས་པ་འདིའི་རྗེས་ཟློས་ལན་གསུམ་མཛོད། བྱང་ཆུབ་སོགས་ནས་སྩལ་དུ་གསོལ།
ཞེས་གསོལ་བ་བཏབ་ནས་དོན་དམ་བྱང་ཆུབ་སེམས་ཀྱི་དཀྱིལ་འཁོར་མ་མཐོང་བའི་མཚོན་
བྱེད་དུ་ཨོཾ་ཨཱཿཧཱུྃ་ཞེས་གསུང་ཞིང་མིག་རས་རྣམས་འཆིང་བར་ཞུ། སློབ་དཔོན་གྱིས་བདུད་
རྩི་ལུས་ལ་གཏོར་ཏེ་བསྲུང་བར་བྱས་པའི་མོས་པ་མཛོད། ཨོཾ་ཨཱཿཧཱུྃ་སོགས་སྔར་བཞིན་
དང་། ཁྱེད་རྣམས་ལ་དབང་གསུམ་པའི་ཉམས་མྱོང་དེ་ཉིད་ཀྱི་སྟེང་དུ་བཞི་པ་ཚིག་ཙམ་གྱི་
སྒོ་ནས་ངོ་སྤྲད་པ་ནི། ཁྲོ་བོའི་རྒྱལ་པོ་གདོང་པ་དྲུག་པའི་རྒྱུད་ལས། བརྟན་གཡོའི་སོགས་
ནས་རབ་ཏུ་གྲགས། ཞེས་གསུངས་པའི་དོན་སྐྱོང་བ་ལ་ལུས་བསམ་གཏན་གྱི་ཆོས་དང་
ལྡན་པར་བྱས་ནས། བརྟན་གཡོའི་དངོས་པོ་ཐམས་ཅད་ཀྱི་འཆར་གཞི་དང་། བྱེད་པ་པོ་
ནི་རང་གི་སེམས་ཡིན་ལ། སེམས་དེའང་ཀུན་རྫོབ་ཏུ་གསལ་ཙམ་རིག་ཙམ་སྒྱུ་མ་ལྟ་བུ།
དོན་དམ་པ་སྐྱེ་འགག་གནས་པའི་ཆ་ཤས་ཀྱིས་སྟོང་ཞིང་། ཉམས་མྱོང་དབང་གསུམ་པའི་
ཡེ་ཤེས་བདེ་ཆེན་བརྗོད་པ་དང་བྲལ་བས་བརྒྱན་པ། བློས་བྱས་ཀྱི་མཚན་ཉིད་ལས་གྲོལ་
བ༑ དངོས་པོ་ལས་འདས་ཀྱང་། དངོས་པོ་ཀུན་གྱི་ཁྱབ་བདག་ཏུ་བཞུགས་པ་ངོ་ཤེས་པར་
བྱས་ལ་དར་ཅིག་མཉམ་པར་འཇོག་པར་ཞུ། དེ་དབང་བཞི་པའི་དངོས་གཞི་ཡིན། དབང་
དེ་ཐོབ་པའི་བརྡར་ཨོཾ་ཨཱཿཧཱུྃ་ཞེས་གསུང་ཞིང་མིག་རས་རྣམས་འགྲོལ་བར་ཞུ། དེ་ལྟར་ན་
དོན་དམ་བྱང་ཆུབ་སོགས་ནས་ཡིན་ནོ། །དེས་དབང་བཞི་ཡོངས་སུ་རྫོགས་པ་ཐོབ་པ་ཡིན་
པས། གནས་སྐབས་དེ་དག་ཏུ་ཐོབ་པའི་དམ་ཚིག་ལ་སྲུང་སྡོམ་ཚུལ་བཞིན་དུ་བགྱིད་སྙམ་



པ་བཞན་དུ་བརྒྱུད་སྙམ་
པས་འདིའི་རྗེས་ཟློས་ལན་གསུམ་མཛོད། གཙོ་བོས་སོགས་དང༌། གཏང་རག་གི་མཎྜལ་
དང༌། དེང་ནས་སོགས་སྤྱི་ལྟར་བྱ། དེ་རྣམས་ཀྱི་སྒོ་ནས་དཔལ་རྡོ་རྗེ་འཇིགས་བྱེད་ལྷ་དགུ་
187

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་ལྔ་པ།
ཕྱག་མཚན་སོ་གཉིས་དང་བཅས་པའི་དཀྱིལ་འཁོར་དུ་དབང་བསྐུར་བ་མཐུ་སྟོབས་ཀྱི་
དབང་ཕྱུག་རྭ་ཆེན་ཡབ་སྲས་ཀྱི་ཕྱག་བཞེས་བཞིན་གསན་པ་ཡིན་པས་རང་གཞན་གྱི་དོན་
རྒྱ་ཆེན་པོར་མཛད་པར་ཞུ། བསོད་ནམས་འདི་ཡིས་སོགས་བརྗོད་དོ། །
ཅེས་པ་འདི་ནི་མཁས་གྲུ བ་སངས་རྒྱས་ཕུན་ཚོགས་ཀྱིས་མཛད་པའི་དབང་བཤད་
ལ་ཁ་བསྐང་ཏེ། ཐོས་པ་དོན་ལྡན་ཞེས་མིང་འདོགས་དང་བཅས། ཝཱ་གིནྡྲ་མ་ཏི་གརྦྷ་པ་ར་
ཧི་ཏཱ་ནནྟར་སྨི་ཞེས་བགྱི་བས་སྤེལ་བའོ།།